ߞߐ߬ߢߌ߬ߣߊ߬ߘߎߜ߭ߎ߫ ߕߌ߲߬ߞߎߘߎ߲

ߞߐ߬ߢߌ߬ߣߊ߬ߘߎߜ߭ߎ߫ ߞߊ߬ߝߏ߬ߙߋ߲ ߦߋ߫ ߛߙߊ߬ߟߏ߲߫ ߞߐ߰ߘߎ߮ ߕߌ߲߬ߞߎߘߎ߲ ߘߏ߫ ߟߋ߬ ߘߌ߫. ߊ߬ߟߋ ߟߋ߬ ߦߋ߫ ߛߙߊ߬ߟߏ߲߫ ߕߌ߲߬ߞߎ߬ߘߎ߲߬ ߠߎ߬ ߘߐ߫ ߞߎ߲ߓߊ ߘߌ߫ ߘߎ߰ߡߊ߬ߛߓߍ ߟߌ߬ߤߟߊ ߟߊ߫ ߥߊ߬ߙߊ ߘߐ߫߸ ߊ߬ ߘߏ߲߬ ߦߋ߫ ߛߙߊ߬ߟߏ߲߫ ߕߌ߲߬ߘߎߘߎ߲߫ ߢߐ߰ߢߐ߰ߣߍ߲ ߠߎ߬ ߘߏ߫ ߟߋ߬ ߘߌ߫. ߊ߬ ߞߎߓߋߘߊ ߣߴߊ߬ ߘߎ߰ߓߊ ߦߋ߫ ߞߓߊ߬ߟߊ߫ ߟߋ߬ ߘߌ߫߸ ߦߋ߲߬ ߡߍ߲ ߦߋ߫ ߖߡߊ߬ߣߊ ߞߐ߬ߘߎ߮ ߘߎ߰ߓߊ ߘߌ߫. ߞߐ߬ߢߌ߬ߣߊ߬ߘߎߜ߭ߎ߫ ߕߌ߲߬ߞߎߘߎ߲ ߛߌ߰ߓߊ߮ ߦߙߌߞߊ ߦߋ߫ ߡߐ߰ ߄߀߄ ߀߉߇ ߟߋ߬ ߘߌ߫߸ ߂߀߁߅ ߝߘߏ߬ߓߊ߬ ߕߐ߰ߛߓߍ ߖߊ߬ߕߋ ߡߊ߬: ߊ߬ ߣߵߊ߬ ߦߋ߫ ߓߍ߲߬ ߠߊ߫ ߞߎߘߍ߫ ߝߘߎ߬ߓߍ߲߫ ߁߂߁߂߁ ߠߋ߬ ߡߊ߬ ( ߡߌߟߌ߫ ߝߘߎ߬ߓߍ߲߫ ߄߆߈߀).  

ߞߐ߬ߢߌ߬ߣߊ߬ߘߎߜ߭ߎ߫ ߕߌ߲߬ߞߎߘߎ߲ ߘߐߕߟߊ߫ ߘߊ߫ ߖߡߊ߬ߣߊ߬ߕߌ߰ ߛߏ߫ ߕߊ߲ ߣߌ߫ ߞߋߟߋ߲߫ ߠߋ߬ ߘߌ߫. ߕߌ߲߬ߞߎߘߎ߲ ߠߊ߫ ߞߣߍ ߘߐ߯ߡߊ߲߫ ߕߊ߲߬ ߞߊ߬ ߕߊ߬ߡߌ߲߫ ߡߍ߲ ߕߘߍ߬ ߊ߬ ߘߐ߫ ߂߀߁߇ ߢߍ߫߸ ߞߊ߬ߕߎ߲߰ ߊ߬ ߓߘߊ߫ ߕߟߊ߫ ߕߌ߲߬ߞߎߘߎ߲߫ ߝߌ߬ߟߊ߫ ߘߌ߫، ߊ߬ ߦߋ߫ ߞߎߘߍ߫ ߝߘߎ߬ߓߍ߲߫ ߄߉߅߁ ߠߋ߬ ߘߌ߫ ߕߊ߲߬.  ߘߊ߲߭ ߦߋ߫ ߞߐ߬ߦߌ߬ߣߊ߬ߘߎߜ߭ߎ߫ ߞߊ߬ߝߏ߬ߙߋ߲ ߣߌ߫ ߓߏ߲ߓߊߟߌ߫ ߟߋ߬ ߕߍ߫ ߕߟߋ߬ߓߋ ߘߐ߫߸ ߕߐ߲ߞߏߟߌߟߌ߫ ߞߊ߬ߝߏ߬ߙߋ߲ ߕߍ߫ ߥߙߏ߬ߘߎ߯-ߕߟߋ߬ߓߋ ߘߐ߫߸ ߞߐ߬ߣߐ߫ ߕߌ߲߬ߞߎߘߎ߲ ߕߍ߫ ߥߙߏ߬ߘߎ߮ ߘߐ߫߸ ߝߊߟߊߓߊ߫ ߞߊ߬ߝߏ߬ߙߋ߲ ߕߍ߫ ߕߟߋ߬ߓߐ ߘߐ߫߸ ߊ߬ ߣߌ߫ ߖߌ߬ߣߍ߫ ߞߊ߲ߓߍ߲ ߕߍ߫ ߞߐ߰ߘߎ߮ ߕߟߋ߬ߓߐ ߘߐ߫.  ߣߐ߬ߓߊߟߌ߫ (ߘߌߦߊߡߊ߲߫) ߘߊ߬ߡߊ߲߬ߘߊ ߟߋ߬ ߦߋ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲߫ ߓߊ߯ߙߊ ߞߟߏߡߊ ߘߌ߫ ߕߌ߲߬ߞߎߘߎ߲ ߘߐ߫߸ ߞߵߏ߬ ߟߊ߫ ߛߍ߬ߣߍ ߥߟߏߒߘߐ ߟߎ߬ ߞߊ߲߬ ߦߏ߬ ߡߊ߬ߟߏ߸ ߡߊ߲ߞߏߙߏ߲߸ ߞߊ߬ߞߊ߬ߏ߸ ߊ߬ ߣߌ߫ ߞߏ߬ߞߏ ߟߎ߬.

ߞߐ߬ߢߌ߬ߣߊ߬ߘߎߜ߭ߎ߫ ߕߌ߲߬ߞߎߘߎ߲ ߛߌ߰ߓߊ߮ ߦߋ߫ ߓߍ߲߬ ߠߊ߫ ߛߌߦߊ߫ ߟߏ߯ߟߎ߫ ߟߋ߬ ߡߊ߬ ߝߊߦߌߘߊ߫: ߞߎ߬ߙߊ߲߬ߞߐ߸ ߡߊ߲߬ߘߋ߲߬ߞߊ߸ ߝߎߟߊ߸ ߟߌ߲߬ߓߊ߸ ߊ߬ ߣߌ߫ ߖߊ߬ߟߏ߲߬ߞߊ߫.   ߞߐ߬ߢߌ߬ߣߊ߬ߘߎߜ߭ߎ߫ ߕߌ߲߬ߞߎߘߎ߲ ߛߌ߰ߓߊ߮ ߝߊ߲߬ߓߊ ߦߋ߫ ߛߌ߬ߟߊ߬ߡߊ ߟߎ߬  ߟߋ߬ ߘߌ߫ %߉߀ ߣߌ߫ ߞߐ߫ ߖߊ߬ߕߋ߬ ߟߊ߫߸ ߖߘߍ߬ߞߟߏ߬ߦߊ߬ߓߊ߮ ߟߋ߬ ߣߌ߬ߣߌ߬ߣߍ߲߫ ߣߊߡߎ߲ ߣߌ߫ ߟߐ߲ߠߌ߲ߦߊ ߓߟߏߦߊ ߟߎ߬ ߘߐ߫ ߕߌ߲߬ߞߎߘߎ߲ ߞߣߐ߫. ߌߛߟߊߞߊ ߟߎ߬ ߖߡߊ߬ߣߍ߲߫ ߕߜߋ߫ ߟߋ߬ ߦߋ߫ ߕߌ߲߬ߞߎߘߎ߲ ߘߐ߫ ߦߋ߲߬ ߡߍ߲ ߠߎ߬ ߦߋ߫ ߟߌ߲߬ߓߊ߲ ߠߎ߬ ߘߐ߫. 

 ߞߎ߲߬ߠߊ߬ߛߌ߮  
 ߞߐ߬ߣߊ߬ߘߎߜ߭ߎ߫ ߕߌ߲߬ߞߎߘߎ߲ ߦߋ߫ ߡߙߊ߬ ߟߊ߫ ߕߌ߲߬ߞߎߘߎ߲ ߟߊ߬ߟߌ߰ߟߌ ߟߋ߬ ߓߟߏ߫ ߞߎ߲߬ߠߊ߬ߛߌ߰ ߖߙߎߡߎ߲ ߘߐ߫߸ ߡߍ߲ ߦߋ߫ ߞߎ߲߬ߠߊߛߌ߰ ߟߊ߫ ߕߌ߲߬ߞߎߘߎ߲ ߟߊ߬ߟߌ߰ߟߌ߫ ߞߎ߲ߕߌ߮ ߓߟߏ߫߸ ߡߍ߲ ߦߋ߫ ߕߌ߲߬ߞߎߘߎ߲ ߝߘߏ߬ߓߊ߬ ߖߋߓߌߦߟߊ ߘߌ߫، ߊ߬ ߣߌ߫ ߞߵߊ߬ ߜߋ߬ߟߎ߲߫ ߣߌ߫ ߛߏ ߞߎ߬ߙߎ߲߬ߘߎ ߓߍ߯ ߦߋ߫ ߟߥߊߟߌ߫ ߟߴߊ߬ ߢߊ ߡߊ߬. ߕߌ߲߬ߞߎߘߎ߲ ߟߊ߬ߟߌ߰ߟߌ߫ ߞߎ߲ߕߌ߮ ߦߋ߫ ߛߎߥߊ߲ߘߌ߫ ߟߊ߫ ߕߌ߲߬ߞߎߘߎ߲ ߛߎߥߊ߲ߘߌߟߊ ߟߎ߬ ߟߋ߬ ߓߟߏ߫ ߒߕߋߟߋ߲ߡߊ߬. ߞߐ߬ߢߌ߬ߣߊ߬ߘߎߜ߭ߎ߫ ߕߌ߲߬ߞߎߘߎ߲ ߡߐ߰ߓߊ߬ߓߏߟߏ߲ ߦߋ߫ ߞߓߊߟߊ߫ ߕߌ߲߬ߞߎߘߎ߲ ߞߎߓߋ ߟߋ߬ ߘߐ߫. ߞߐ߬ߢߌ߬ߣߊ߬ߘߎߜ߭ߎ߫ ߕߌ߲߬ߞߎߘߎ߲ ߓߌ߬ߡߊ ߞߎ߲߬ߕߌ߮ ߕߐ߯ ߟߋ߬ ߞߏ߫ ߛ߭ߋߞߎ߬ ߛߊߡߎߍߟ ߞߡߊ߬ߙߊ߫. 

 ߛߌ߰ߓߊ߰ߓߙߍ߬ߟߐ߲ 
ߞߏߦߌߣߊߘߎߜ߭ߌ߫ ߕߌ߲߬ߞߎߘߎ߲ ߠߋ߬ ߦߋ߫ ߛߌߦߍߙߊ߫ ߟߌߦߐ߲߫ ߕߌ߲߬ߞߎߘߎ߲ ߓߍ߯ ߘߐ߫ ߓߟߋ߬ߓߟߋ ߘߌ߫߸ ߡߍ߲ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߦߋ߫ ߡߐ߰ ߂߆߅.߇߆߅ ߘߌ߫. ߕߌ߲߬ߞߎߘߎ߲ ߛߌߦߊ߫ ߞߎ߲ߓߊ ߦߋ߫ ߝߌߟߊ ߟߎ߬ ߟߋ߬ ߘߌ߫߸ ߏ߬ ߟߎ߫ ߡߍ߲ ߠߎ߬ ߛߌߦߊߡߊ߲߫ ߕߌ߲߬ߞߎߘߎ߲ ߘߎ߰ߓߊ߫ ߞߓߊ߬ߟߊ߫ ߛߏ ߞߣߐ߫߸ ߞߵߊ߬ ߕߘߍ߬ ߞߎ߬ߙߊ߲߬ߞߐ ߟߎ߬ ߟߋ߬ ߛߌߦߊߡߊ߲߫ ߦߋ߫ ߖߡߊ߬ߣߊ߬ߕߌ߰ ߛߏ ߟߎ߬ ߟߊ߫߸ ߏ߬ ߦߙߐ߫ ߞߋߟߋ߲ ߘߐ߫, ߡߊ߬ߣߌ߲߬ߞߊ ߟߎ߬ ߣߌ߫ ߟߌ߲߬ߓߊ߲ ߠߎ߬ ߣߌ߫ ߖߊ߬ߟߏ߲߬ߞߊ ߟߎ߬ ߛߌߦߊߡߊ߲߫ ߦߋ߫ ߝߟߊߓߊ߫ ߣߌ߫ ߡߎߛߊߦߊ߫ ߟߎ߫ ߘߐ߫ ߖߌ߬ߣߍ߫ ߞߊ߲ߓߍ߲ ߓߐߕߏ߲ ߝߍ߬ߟߊ ߘߐ߫. 

 ߘߌ߯ߣߊ ߟߎ߬  
ߊ߬ ߦߋ߫ ߥߟߊ߫ߟߋ߲ ߠߋ߬ ߘߌ߫ 
 ߞߎߡߊߓߏ߲ ߛߌ߲߬ߝߏ߲ ߠߎ߬  
ߞߐߦߌߘߊߓߊ߯ ߇ ߟߋ߬ ߦߋ߫ ߞߐ߬ߢߌ߬ߣߊ߬ߘߎߜ߭ߎ߫ ߕߌ߲߬ߞߎߘߎ߲ ߓߟߏ߫ ߛߙߊ߬ߟߏ߲߫ ߞߎߡߊߓߏ߲ ߞߣߐ߫ ߘߐ߫ ߛߌߛߍ߲߬߸ ߡߍ߲ ߘߐ߫ ߣߌ߫ ߛߌ߲߬ߝߏ߲߬ ߞߋߟߋ߲߫ ߡߊ߫ ߛߎߥߊ߲ߘߌ߫ ߛߊ߲߬ ߅ ߞߎ߲߬ߕߊ߮ ߞߘߐ߫.

 ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ 

 ߘߊ߬ߡߊ߲߬ߘߐ߬ߝߋ߲ ߠߎ߬ ߛߋ߲߬ߠߌ߲ ߠߋ߬ ߦߋ߫ ߕߌ߲߬ߞߎߘߎ߲ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߞߐ ߘߌ߫߸ ߞߊߕߙߍ߬ߕߍ߫ ߛߍ߬ߣߍ ߥߟߏߒߘߐ ߟߎ߬ ߟߊߥߟߏߟߌ ߡߊ߬߸ ߦߏ߫ ߡߊ߬ߟߏ߸ ߡߊ߲ߞߏߙߏ߲߸ ߛߐ߬ߛߐ߸ ߓߌߦߊ߲ ߠߎ߬ ߟߊߡߐ߬ߟߌ߸ ߘߏ߯ߣߍ߲߫ ߠߋ߬ ߡߊߘߊ߲ߣߍ߲߫.

 ߞߎ߲߬ߠߊ߬ߛߌ߰ߟߌ ߕߟߊߟߌ 

 ߖߡߊ߬ߣߊ߬ߕߌ߰ ߛߏ ߟߎ߫  

 ߂߀߁߇ ߢߍ 

 ߞߊ߬ ߞߐ߲߰ ߂߀߁߇ ߛߏ߫ ߞߎ߲߬ߠߊ߬ߛߌ߰ߟߌ ߛߌ߲߬ߝߏ߲߬ߧߊ߬ߟߌ ߢߍ߫، ߞߐ߬ߢߌ߬ߣߊ߬ߘߎߜ߭ߎ߫ ߕߌ߲߬ߞߎߘߎ߲ ߛߏ߯ߙߏߣߍ߲߫ ߖߡߊ߬ߣߊ߬ߕߌ߰ ߛߏ߫ ߕߊ߲ ߣߌ߫ ߞߋߟߋ߲߫ ߠߋ߬ ߟߊ߫߸ ߦߏ߫ ߞߎ߲߬ߠߊ߬ߛߌ߰ߟߌ ߘߐߕߟߊߟߌ ߞߛߊߞߊ߫ ߛߓߊߣߊ߲. 

ߘߊ߲߬ߓߍߟߌߦߊ߫ ߛߌߞߎߣߌߦߊ߫ – ߛߌߞߎߣߌߦߊ߫
 ߘߌߦߊ߲ߜ߭ – ߞߏ߲߬ߘߋ߲߬ߓߊ߬ߦߊ߫
 ߝߏߟߊߛߊ߬ߓߊ߫ – ߡߎߛߊߦߊ߫ 
 ߞߊ߫ߛߎ߲ߞߐ߫ – ߝߊߘߎߜ߭ߎ߫
 ߡߏ߲ߜ߭ߏ߫ – ߓߍ߲߬ߘߎߜ߭ߎ߫
 ߣߋߦߊ߫ – ߞߙߎߓߏߟߊ߫
 ߢߋߣߌ߫ – ߦߌߝ߭ߌ߲߫
 ߛߍ߲ߜߍ߫ – ߦߏߜ߭ߏߡߊߦߊ߫
 ߛߎߟߌߡߊ߫ – ߝߊߟߊߓߊ߫
 ߥߙߊ߫-ߥߙߊ߫ ߓߊ߬ߝߏߘߋߦߊ߫ – ߓߊ߬ߝߏߘߋߦߊ߫
 ߥߙߊ߫-ߥߙߊ߫ ߦߜ߭ߊߟߊ߫ – ߜߊ߬ߥߎߙߌߦߊ߫

 ߂߀߁߇ ߞߐߝߍ 

 ߂߀߁߇ ߘߌ߲߬ߞߌߙߊ ߞߎ߲߬ߠߊ߬ߛߌ߰ߟߌ ߛߌ߲߬ߝߏ߲߬ߧߊ߬ߟߌ ߞߐ߫߸ ߞߐ߬ߢߌ߬ߣߊ߬ߘߎߜ߭ߎ߫ ߞߊ߬ߝߏ߬ߙߋ߲ ߛߏ߯ߙߏ߫ ߘߊ߫ ߖߡߊ߬ߣߊ߬ߕߌ߰ ߛߏ߫ ߕߊ߲߫ ߠߋ߬ ߟߊ߫߸ ߞߵߊ߬ ߞߍ߫ ߞߎ߲߬ߠߊ߬ߛߌ߰ߟߌ ߘߐ߬ߕߟߊߟߌ ߞߛߊߞߊ߫ ߛߓߊߣߊ߲ ߘߌ߫.
ߘߌߦߊ߲ߜ߭ – ߞߏ߲߬ߘߋ߲߬ߓߊ߬ߦߊ߫ 
 ߜߐ߲ߞߓߏ߫ ߞߊߦߊߞߊ߫ [ߊ] – ؟
 ߞߊ߬ߟߌ߬ߦߊ߲߫ [ߋ] – ؟
 ߞߊߡߎߞߍ߫ [ߌ]' – ؟
 ߞߊߛߎ߲ߞߋ߫ ߞߊߞߋߟߌߦߊ߫ – ؟
 ߢߍߣߌ߫ [ߍ] – ߦߌߝߌ߲߫
 ߛߍ߲ߜߍ߫ [ߎ] – ߦߏߜ߭ߏߡߊߦߌ
 ߕߊ߬ߡߌߛߏ߫ [ߊ] – ߝߊߘߎߜ߭ߎ߫
 ߥߙߊ߫-ߥߙߊ߫ ߓߊ߬ߝߏ߬ߘߋ߬ߦߊ߫ – ߓߊ߬ߝߏ߬ߘߋ߬ߦߊ߫
 ߥߙߊ߫-ߥߙߊ߫ ߦߜ߭ߊߟߊ߫ – ߜߊ߬ߥߎߙߌߦߊ߫

 ߖߊ߲߬ߕߏ߬ߒߘߐ 

 [ߊ] ߏ߬ ߟߎ߫ ߕߘߍ߬ ߦߋ߫ ߞߊߛߎ߲ߞߏ߫ ߖߡߊ߬ߣߊ߬ߕߌ߰ ߛߏ ߟߋ߬ ߘߐ߫ ߞߘߐ߬ߡߊ߲߫. 

 [ߋ] ߏ߬ ߟߎ߫ ߕߘߍ߬ ߦߋ߫ ߢߍߣߌ߫ ߖߡߊ߬ߣߊ߬ߕߌ߰ ߛߏ ߝߊ߲߭ ߘߏ߫ ߟߋ߬ ߘߌ߫ ߞߘߐ߬ߡߊ߲߫.
 [ߌ] ߏ߬ ߟߎ߫ ߕߘߍ߬ ߦߋ߫ ߥߊߙߊ߫-ߥߊߙߊ߫ ߓߊ߬ߝߏ߬ߘߋ߬ߦߊ߫ ߖߡߊ߬ߣߊ߬ߕߌ߰ ߛߏ ߝߊ߲߭ ߘߏ߫ ߟߋ߬ ߘߌ߫ ߞߘߐ߬ߡߊ߲߫.
 [ߍ] ߦߋ߲߬ ߠߎ߫ ߕߘߍ߬ ߦߋ߫ ߥߏߟߋ߫ ߓߙߊߥߊ߫ ߟߋ߬ ߘߐ߫ ߞߘߐ߬ߡߊ߲߫; ߊ߬ ߣߊ߬ ߘߊ߫ ߟߊߦߟߍ߬ߡߊ߲߫ ߝߊߟߊߓߊ߫ ߕߌ߲߬ߞߎߘߎ߲ ߘߐ߫ ߞߐ ߟߊ߫.
 [ߎ] ߦߙߐ߫ ߓߐߣߍ߲ ߞߡߊߘߎ߯ ߦߌ߬ߙߊ߬ߟߊ߫ ߖߡߊ߬ߣߊ߬ߕߌ߰ ߛߏ ߘߐ߫،  ߡߍ߲ ߦߟߍ߬ߡߊ߲߬ ߘߊ߫ ߝߊߟߊߓߊ߫ ߕߌ߲߬ߞߎߘߎ߲ ߘߐ߫ ߞߐ ߟߊ߫.

 ߕߏ߯ߘߊ ߟߎ߫  
ߞߓߊ߬ߟߊ߫ 
ߡߊߘߏߜߏ߫ 

 ߦߟߌߡߊߛߙߋ ߟߎ߬  
ߦߌߟߡߊ:ߘߎ߰ߡߊ߬ߛߓߍ
ߦߌߟߡߊ:ߛߙߊ߬ߟߏ߲߫
ߦߌߟߡߊ:ߛߙߊ߬ߟߏ߲߫ ߓߏ߲߬ߘߊ
ߦߌߟߡߊ:ߝߘߊ߬ߝߌ߲߬ߠߊ߫ ߕߟߋ߬ߓߋ ߛߏ